**SUTARTIS - SUTIKIMAS SU VAIKŲ TĖVAIS (GLOBĖJAIS), DĖL VAIKO DALYVAVIMO STOVYKLOJE Nr.\_\_\_\_\_\_**

**2018 m. \_\_\_\_\_\_\_\_\_\_\_\_\_\_\_\_ mėn. \_\_\_ d.**

VšĮ „Sportuojam“, įm. k. 303889351, buveinės adresas Utenos r., Daugailių mstl. Ežero g. 6, tel. nr. 8 614 60101, atstovaujama direktoriaus Mariaus Treimako, veikiančio pagal bendrovės įstatus (toliau –Stovyklos organizatorius)

ir \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Tėvų/ globėjų vardas ir pavardė, adresas, tel. numeris)

(toliau- Klientas, (-i)), atstovaujantis vaiko,(-ų) interesus, sudaro šią sutartį – sutikimą dėl vaikų neformaliojo švietimo paslaugų suteikimo, organizuojant „Utenio“ vasaros futbolo stovyklą (toliau – Stovykla).

**I. SUTARTIES OBJEKTAS**

1.1. Stovyklos organizatorius įsipareigoja Kliento vaikui/vaikams (toliau – Stovyklautojas):

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

(vaiko vardas, pavardė, asmens kodas)

organizuoti „Utenio“ vasaros futbolo stovyklą, sutartyje nurodytu metu.

1.2. Stovyklos vykdymo vieta – Utenio stadionas, Užpalių g. 100, Utena.

1.3. Stovyklos laikas - nuo 2018 08 06 iki 2018 08 10.

**II. SUTARTIES ŠALIŲ ĮSIPAREIGOJIMAI**

**2.1. Stovyklos organizatorius įsipareigoja:**

2.1.1. Užtikrinti kokybišką paslaugų teikimą pagal Stovyklos programą;

2.1.2. Ugdyti vaikų sportiškumo, sveikos gyvensenos, savarankiškumo, socialinių įgūdžių nuostatas;

2.1.3. Sudaryti bendravimo ir saviraiškos galimybes;

2.1.4. Užtikrinti vaikų priežiūrą, saugą, sveikatą ir žalingų įpročių prevenciją;

2.1.5. Supažindinti su Stovyklos taisyklėmis.

2.1.6. Laiku informuoti Stovyklautojo tėvus/ globėjus Stovyklautojui susirgus ar įvykus nelaimingam atsitikimui.

2.1.7. Organizuoti maitinimą 2 kartą per parą (pusryčiai ir pietūs).

**2.2. Stovyklos organizatoriaus teisės ir atsakomybės ribojimas:**

2.2.1. Stovyklos organizatorius neatsako už vaikų paliktus ar/ ir pamestus Stovyklos metu Stovyklautojo daiktus (jų neparveža iš stovyklos) ir neatlygina dėl to patirtų nuostolių. Stovyklos organizatorius rekomenduoja Stovyklautojui neturėti su savimi brangių daiktų, mobiliųjų telefonų, kompiuterių ir kitos technikos;

2.2.2. Užtikrinant Stovyklautojo saugumą ir Stovyklos taisyklių laikymąsi, Stovyklos organizatorius turi teisę patikrinti Stovyklautojo atsivežtus daiktus ir, esant būtinumui, juos laikinai iš jo paimti. Išvykstant iš Stovyklos, daiktai grąžinami Stovyklautojui ar Stovyklautojo atstovui, išskyrus greitai gendantį maistą;

2.2.3. Stovyklos organizatorius nėra atsakingas už vaikų sveikatos sutrikimus, nelaimingų atsitikimų metu kilusią bet kokią žalą, išskyrus, jeigu tokia žala kilo dėl Stovyklos organizatoriaus kaltės. Stovyklos organizatorius rekomenduoja apdrausti Stovyklautojo sveikatą nuo nelaimingų atsitikimų rizikos.

2.2.4. Stovyklos organizatorius yra atsakingas už Stovyklautojo saugumą nuo vaiko perdavimo vadovui iki grąžinimo tėvams (t.y. tik Stovyklos laiku, kol Stovyklautojas yra Stovyklos organizatoriaus žinioje).

**2.3. Stovyklautojo, (-ų) atstovas (tėvai/ globėjai) įsipareigoja:**

2.3.1. Laiku atsiskaityti su Stovyklos organizatoriumi už teikiamas paslaugas.

2.3.2. Užtikrinti, kad į Stovyklą atvežamas vaikas yra sveikas ir neturi jokių sveikatos sutrikimų, problemų, kurios gali turėti įtakos žalos vaikui, vaiko sveikatai atsiradimą ar negalėjimą įvykdyti Stovyklos programos;

2.3.3. Pateikti galiojančią vaiko medicininę pažymą (forma 068/a arba 027-1/a).

2.3.4. Vaikui susirgus, informuoti vadovą ar Stovyklos organizatoriaus darbuotoją;

2.3.5. Užtikrinti, kad Stovyklautojas į Stovyklą iš namų neatsivežtų rūkalų ir kitokių kvaišalų (alkoholio, narkotinių, psichotropinių medžiagų), energetinių gėrimų ir pan.

2.3.6. Prisiimti atsakomybę, bei atlyginti nuostolius Stovyklos organizatoriui, jei jų vaikas Stovyklos metu savo kaltais veiksmais padarytų žalos Stovyklos organizatoriui, kitiems Stovyklos dalyviams ar Stovyklos metu naudojamam turtui;

2.3.7. Susipažinti pačiam ir supažindinti vaiką (Stovyklautoją) su Stovyklos taisyklėmis;

2.3.8. Pasiimant laikinai vaiką iš Stovyklos (ar anksčiau išvykstant) perspėti Stovyklos vadovą. Jeigu vaiką patikėsite atsiimti giminėms, arba kitiems asmenims, jie privalo pateikti raštišką įgaliojimą, nurodant įgalioto asmens vardą, pavardę ir gimimo datą. Šiuo atveju, vaikui (vaikams) būnant su tėvais/globėjais, atsakomybė už vaiko sveikatą ir saugumą tenka tėvams/globėjams.

2.3.9. Leisti Stovyklos medikui teikti Stovyklos dalyviui (vaikui) būtinąją medicininę priežiūrą ir pagalbą;

2.3.10. Leisti Stovyklos organizatoriui, atvykus į Stovyklą ir/ar esant būtinumui patikrinti Stovyklos dalyvio asmeninius daiktus;

2.3.11. nurodyti sveikatos ypatumus (alergijas), vartojamus vaistus ar nestandartinius (jeigu tokie yra) vaiko elgesio polinkius ar kita (nenurodžius šių ypatumų, nelaimės atvejais, atsakomybė tenka tėvams):

2.3.11.1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_;

2.3.11.2. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_;

2.3.11.3. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_;

2.3.11.4. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

2.3.12. Užtikrinti, kad Stovyklautojas neatsiveš į Stovyklą jokių vaistų, kurie nėra jam skirti gydytojo.

**2.4.** Neprieštarauju, kad Stovyklautojas (nepilnametis vaikas) būtų filmuojamas ir/ ar fotografuojamas Stovyklos metu, o jo pasiekimai ir atvaizdas viešinami reklamos tikslais.

**III. SUTARTIES ĮSIGALIOJIMAS, GALIOJIMAS, KEITIMAS IR NUTRAUKIMAS**

3.1. Sutartis įsigalioja nuo jos pasirašymo dienos ir galioja iki Stovyklos termino (laiko) pabaigos.

3.2. Stovyklos organizatorius turi teisę vienašališkai nutraukti sutartį dėl sutartyje numatytų Stovyklautojo

įsipareigojimų nevykdymoir (ar) išsiųsti Stovyklautoją iš Stovyklos jai nepasibaigus, jeigu Stovyklautojas nesilaikys Stovyklos taisyklėse nurodytų reikalavimų, t.y.:

3.2.1. dėl blogo elgesio kitų stovyklautojų atžvilgiu (terorizavimo, muštynių ir kitų veiksmų, keliančių pavojų kitų vaikų sveikatai ir gyvybei, vagystės ir kt.);

3.2.2. dėl rūkymo, alkoholio, narkotinių ir psichotropinių medžiagų vartojimo bei platinimo;

3.2.3. dėl maudymosi ežere, upėje ar kituose vandens telkiniuose be stovyklos vadovų leidimo bei priežiūros.

3.2.4. Stovyklos turto, inventoriaus piktybinio gadinimo.

3.3. Nutraukus sutartį jos 3.2. punkte nurodytais atvejais mokestis už Stovykloje neišbūtą laiką nėra grąžinamas.

3.4. Stovyklautojas turi teisę nutraukti sutartį pagal stovyklos organizatoriui pateiktą motyvuotą prašymą ir sugrąžinti mokestį už neišbūtą laikotarpį (išskyrus šios sutarties 3.2 punkto atvejus).

**IV. STOVYKLAUTOJO ĮSIPAREIGOJIMAI (STOVYKLOS TAISYKLĖS):**

4.1. Laikytis programoje nustatytos dienotvarkės ir stovyklos tvarkos.

4.2. Stovyklos metu laikytis drausmės bei vadovų nurodymų.

4.3. Saugoti savo sveikatą bei nekenkti kitiems.

4.4. Pasirūpinti tinkama apranga pagal oro sąlygas (turėti galvos apdangalą nuo saulės, drabužius nuo lietaus, laisvalaikio ir sportinę avalynę).

4.5. Apsidrausti nuo nelaimingų atsitikimų stovyklos laikotarpiui.

4.6. Nesivežti greitai gendančio maisto.

4.6. Stovyklos metu **nerūkyti**.

4.7. Stovyklos metu **nevartoti alkoholinių gėrimų bei kitų svaiginančių medžiagų**.

4.8. Neišeiti iš stovyklos teritorijos be vadovų leidimo.

4.9. Nesimaudyti ežere, upėje ar kituose vandens telkiniuose be stovyklos vadovų leidimo bei priežiūros.

**V. MOKĖJIMAS PAGAL SUTARTĮ**

5.1. Stovyklautojas ar Stovyklautojo atstovas 100 Eur\* (vienas šimtas eurų) mokestį už Stovyklą sumoka Stovyklos organizatoriui ne vėliau kaip iki 2018 m. rugpjūčio 06 d., t.y. stovyklos pradžios, banko pavedimu.

5.2. Mokestis, nurodytas 5.1 punkte, mokamas į Stovyklos organizatoriaus (VšĮ „Sportuojam“, įm. k. 303889351) sąskaitą SEB banke LT13 7044 0600 0809 2574. Mokėjimo dokumente privaloma nurodyti: „Mokestis už „Utenio“ vasaros futbolo stovyklą“, bei vaiko už kurį mokama vardas ir pavardė.

\* klubo nariams, pateikusiems galiojančią “Mūsų Utenis” klubo nario kortelę, suteikiama 30% nuolaida Stovyklos mokesčiui.

|  |  |
| --- | --- |
| **ŠALIŲ PARAŠAI:**  **Stovyklos organizatorius / organizatoriaus atstovas**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (vardas, pavardė, parašas) | **Stovyklautojo, (-ų) atstovai (Tėvai/globėjai):**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (vardas, pavardė, parašas) |